અમદાવાદના માણેકચોકમાં આવેલા રાણીના હજીરાની જાળીઓ કલાત્મક છે. તેના પથ્થરો પર કરવામાં આવેલા કોતરણી કામમાં પણ તેની અસર જોવા મળે છે. હિ‌ન્દુ દેવી દેવતાના સ્થાપત્યો અને આરાધ્ય દેવ સૂર્ય પણ આ કોતરણી કામમાં ક્યાંક ક્યાંક નજરે પડે છે. ગુજરાતી સ્થપતિઓએ મુસ્લિમ શાસકોની જરૂરિયાત પ્રમાણે પોતાની પરંપરાને અનુસરીને ઉત્તમ મિશ્રણવાળું સ્થાપત્ય ઉભું કર્યુ છે તેમાં આ હજીરો પણ એક છે. સ્થાપત્ય બહારથી ઈસ્લામિક હોવા છતાં તેનો પાયો હિ‌ન્દુ અને જૈન કલા પર આધારિત છે. મોગલોનાં દિલ્હી અને આગ્રામાંના ઉત્તમ સ્થાપત્યોનો પ્રેરણાસ્ત્રોત અમદાવાદમાંથી મળ્યો છે ત્યારે હજીરાની જ વાત કરીએ તો દેશના બીજા ભાગમાં આવેલા હજીરા પણ આ પ્રકારની શૈલીના જોવા મળે છે.